wannaphong/clean_thaiwikipedia huggingface dataset:
# คายน์ แสนพลอ่อน
ประวัติส่วนตัว 
พระคุณเจ้าลอเรนซ์ คายน์ แสนพลอ่อน เกิดเมื่อวันที่ 17 สิงหาคม ค.ศ. 1928 ที่บ้านทุ่งมน ตำบลเชียงเครือ อำเภอเมือง จังหวัดสกลนคร เป็นบุตรของนายคารและนางจันที แสนพลอ่อน เมื่ออายุได้ 5 ขวบ บิดาของพระคุณเจ้าเสียชีวิต สองปีต่อมามารดาก็เสียชีวิต ทิ้งให้พระคุณเจ้าและน้องสาวอยู่ในความอุปการะของคุณยาย

 การศึกษาและชีวิตกระแสเรียก 
พระคุณเจ้าลอเรนซ์เริ่มการศึกษาที่บ้านเณรพระหฤทัยหนองแสง จังหวัดนครพนม ต่อมาศึกษาต่อที่บ้านเณรบางนกแขวก จังหวัดสมุทรสงคราม ภายใต้การอบรมของคณะซาเลเซียน และต่อที่วิทยาลัยกลาง บูเลาตีกุส ปีนัง ประเทศมาเลเซีย จนจบหลักสูตร ได้รับศีลบวชเป็นบาทหลวงเมื่อวันที่ 16 มกราคม ค.ศ. 1957 (พ.ศ. 2500) โดยพระคุณเจ้ามีแชล มงคล ประคองจิต 

เมื่อวันที่ 23 เมษายน ค.ศ. 1980 (พ.ศ. 2523) สมเด็จพระสันตะปาปายอห์น ปอล ที่ 2 แต่งตั้งท่านเป็นอัครมุขนายกแห่งอัครมุขมณฑลท่าแร่-หนองแสง และได้รับอภิเษกเมื่อวันที่ 16 กรกฎาคม ค.ศ. 1980 (พ.ศ. 2523) ที่อาสนวิหารอัครเทวดามีคาแอล ท่าแร่

23 เมษายน ค.ศ. 1980 (พ.ศ. 2523) ประกาศแต่งตั้งเป็นอัครมุขนายกเขตมิสซังท่าแร่-หนองแสง โดยสมเด็จพระสันตะปาปายอห์น ปอล ที่ 2 และลงประกาศในหนังสือพิมพ์ ออสแซวา โตโรโรมาโน (L'Osservatore Romano) ซึ่งเป็นหนังสือพิมพ์ทางการของนครวาติกัน

16 กรกฎาคม ค.ศ. 1980 (พ.ศ. 2523) อภิเษกเป็นอัครมุขนายก ณ อาสนวิหารอัครเทวดามีคาแอล ท่าแร่

 ประวัติการทำงาน 

 ค.ศ. 1957-1958: ผู้ช่วยอธิการโบสถ์อาสนวิหารอัครเทวดามีคาแอล ท่าแร่
 ค.ศ. 1959-1961: อาจารย์ภาษาอังกฤษโรงเรียนเซนต์ยอแซฟ ท่าแร่
 ค.ศ. 1961-1962: ดูงานและช่วยงานอภิบาลที่สหรัฐอเมริกาและยุโรป
 ค.ศ. 1962-1967: อธิการและผู้จัดการโรงเรียนเซนต์ยอแซฟ ท่าแร่
 ค.ศ. 1967-1969: อธิการโรงเรียนวรสารพิทยา กรุงเทพฯ ผู้ช่วยอธิการโบส์ถนักบุญยอแซฟ ตรอกจันทน์ และช่วยงานอภิบาลโบส์ถแม่พระประจักษ์เมืองลูร์ด หัวตะเข้
 ค.ศ. 1969-1976: อธิการบ้านเณรฟาติมาท่าแร่ ครูใหญ่ ผู้จัดการโรงเรียนยอแซฟ ท่าแร่
 ค.ศ. 1976-2005: เจ้าอธิการโบส์ถอัครเทวดามีคาแอล ท่าแร่
 ค.ศ. 2005-2007: อัครมุขนายกแห่งอัครมุขมณฑลท่าแร่-หนองแสง
# ตำบลโป่งผา
ตำบลโป่งผา  เป็นตำบลในอำเภอแม่สาย จังหวัดเชียงราย ในปี 2560 มีประชากรทั้งหมด 16,476 คน

 ภูมิศาสตร์ 
ตำบลนี้ตั้งอยู่ติดกับชายแดนพม่า โดยมีเทือกเขาดอยนางนอนเป็นแนวพรมแดน อุทยานแห่งชาติถ้ำหลวง-ขุนน้ำนางนอนและถ้ำหลวงนางนอนตั้งอยู่ในตำบลนี้
# จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดยะลา มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
# จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดกาญจนบุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองกาญจนบุรี, อำเภอสังขละบุรี, อำเภอทองผาภูมิ, อำเภอไทรโยค, อำเภอศรีสวัสดิ์, อำเภอบ่อพลอย, อำเภอเลาขวัญ, อำเภอด่านมะขามเตี้ย และกิ่งอำเภอหนองปรือ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพนมทวน, อำเภอท่าม่วง, อำเภอท่ามะกา และกิ่งอำเภอห้วยกระเจา
# โปริไลเน็น
โปริไลเน็น  คือแซนด์วิชและอาหารริมทางอย่างหนึ่งในตำรับอาหารฟินแลนด์ ทำจากขนมปังขาวและไส้กรอกหั่นเป็นแผ่นหนา (โดยทั่วไปใช้ไส้กรอกยาห์ติมักการา) ส่วนผสมเพิ่มเติมอาจรวมถึงหอมหวานหั่นเป็นลูกเต๋า แตงกวาดองฝาน ซอสมะเขือเทศ และมัสตาร์ด บางสูตรยังอาจใส่มายองเนสหรือไข่ดาวด้วย

ชื่อ โปริไลเน็น อาจเป็นการเล่นคำว่า ปูริไลเน็น  ซึ่งแปลว่า "เบอร์เกอร์" แม้จะมีความหมายตรงตัวว่า "สิ่งที่มาจากเมืองโปรี" แต่ที่จริงแล้วผู้คิดค้นอาหารจานนี้คือนักศึกษายุคคริสต์ทศวรรษ 1950 ที่ซาตากุนตาไลเน็นโอซากุนตา ซึ่งเป็นหนึ่งในสมาคมนักศึกษาประจำภูมิภาคของมหาวิทยาลัยเฮลซิงกิ ถึงกระนั้นเมืองโปรีก็นำเอาอาหารนี้ไปเป็นอาหารขึ้นชื่อของท้องถิ่น และปัจจุบันถือว่าเป็นอาหารดั้งเดิมอย่างหนึ่งของที่นั่นMTV:n grilliraportti: Näin syntyy legendaarinen porilainen – on siinä makkarasiivulla kokoa! – MTV Uutiset (in Finnish)
# กดเพื่อพูด
กด-เพื่อ-พูด  หรือ การกดเพื่อพูด เป็นวิธีการสนทนาหรือสนทนาบนสายสื่อสารฮาล์ฟดูเพล็กซ์ รวมทั้งวิทยุสองทาง โดยใช้ปุ่มชั่วขณะ (กดละเด้งกลับคืนเมื่อปล่อย) เพื่อเปลี่ยนจากโหมดการรับเสียงเป็นโหมดส่ง

 ประวัติ 
ตัวอย่างเช่น ผู้ควบคุมจราจรทางอากาศมักจะดูแลเครื่องบินหลายลำและพูดคุยกับเครื่องบินทุกลำโดยใช้ความถี่วิทยุเดียว ผู้ที่อยู่ในความถี่เดียวกันสามารถได้ยินการส่งสัญญาณของผู้อื่นในขณะที่ใช้คำขั้นตอน เช่น "เบรค ", "เบรค เบรค " เพื่อแยกลำดับระหว่างการสนทนา (เอกสาร ICAO ที่ 9432) เป็นการรู้ถึงการกระทำและเจตนาของกันและกัน ไม่เหมือนกับการประชุมทางโทรศัพท์ พวกเขาไม่ได้ยินเสียงพื้นหลังจากคนที่ไม่ได้พูด ข้อควรพิจารณาที่คล้ายกันนี้ใช้กับวิทยุตำรวจ การใช้วิทยุย่านความถี่ธุรกิจในสถานที่ก่อสร้าง และสถานการณ์อื่น ๆ ที่จำเป็นต้องได้รับความร่วมมือจากหลายฝ่าย ย่านความถี่ภาคประชาชนเป็นอีกตัวอย่างหนึ่งของการใช้งานของผู้ใช้งานการกดเพื่อพูดแบบคลาสสิก

โดยทั่วไป สวิตช์กดเพื่อพูดจะอยู่ที่ไมโครโฟนมือถือของวิทยุหรือสำหรับวิทยุมือถือขนาดเล็กโดยตรงบนวิทยุ สำหรับผู้ใช้วิทยุที่ใช้งานหนัก อาจใช้เท้าเหยียบสวิตช์กดเพื่อพูด และสามารถใช้ร่วมกับไมโครโฟนแบบติดตั้งแบบบูมหรือชุดหูฟังที่มีไมโครโฟนในตัวก็ได้

ในสถานการณ์ที่ผู้ใช้อาจยุ่งเกินกว่าจะจัดการสวิตช์เพื่อพูด บางครั้งอาจใช้สวิตช์ควบคุมด้วยเสียง (VOX) บางระบบใช้  เพื่อระบุผู้พูด

 โทรศัพท์เคลื่อนที่ 
การกดเพื่อพูดผ่านเซลลูลาร์  เป็นตัวเลือกบริการเครือข่ายโทรศัพท์เซลลูลาร์ที่ให้สมาชิกสามารถใช้โทรศัพท์เป็นวอล์คกี้-ทอล์คกี้ได้แบบไม่จำกัดระยะ โดยทั่วไปการติดต่อแบบกดเพื่อพูดจะติดต่อกันแทบจะในทันที ข้อได้เปรียบที่สำคัญของการกดเพื่อพูดคือคนคนเดียวสามารถเข้าถึงกลุ่มสนทนาที่ใช้งานอยู่ด้วยการกดปุ่มเพียงปุ่มเดียว ผู้ใช้ไม่จำเป็นต้องโทรศัพท์หลายสายเพื่อประสานงานกับกลุ่ม

การโทรผ่านโทรศัพท์เคลื่อนที่แบบกดเพื่อพูดให้การสื่อสารแบบฮาล์ฟดูเพล็กซ์ในทำนองเดียวกัน ในขณะที่คนหนึ่งส่ง อีกคนหนึ่งจะรับ ซึ่งเป็นการรวมข้อดีในการดำเนินงานของการกดเพื่อพูดเข้ากับการลดสัญญาณรบกวนและข้อดีอื่น ๆ ของโทรศัพท์มือถือ ผู้ผลิตฮาร์ดแวร์วิทยุสื่อสารใส่ซิม (POC หรือ PoC) เช่น ทูลแอร์Sharon O'Keeffe.  และ ไฮเทรา สหรัฐJena Tesse Fox. 

บริการกดเพื่อพูดเคลื่อนที่ ถูกเสนอโดยผู้ให้บริการมือถือบางรายโดยตรงและโดยบริษัทอิสระ เพิ่มฟังก์ชันการทำงานของการกดเพื่อพูดให้กับสมาร์ทโฟนและชุดโทรศัพท์มือถือเฉพาะทาง (เทอร์มินัลวิทยุกดเพื่อพูดแบบพกพาและแบบเคลื่อนที่/สถานีฐาน) นอกเหนือจากโทรศัพท์มือถือแล้ว บริการบางอย่างยังใช้งานได้บนคอมพิวเตอร์แล็ปท็อป เดสก์ท็อป และแท็บเล็ตอีกด้วย

 แอปสมาร์ทโฟนและคอมพิวเตอร์ 
การพัฒนาล่าสุดในการสื่อสารของการกดเพื่อพูด คือการปรากฏของแอปบนสมาร์ทโฟน ซึ่งบางแอปสามารถทำงานได้บนหลายแพลตฟอร์ม ระบบกดเพื่อพูดในระดับผู้ให้บริการระบบไร้สายได้ปรับและนำแพลตฟอร์มสมาร์ทโฟนมาใช้โดยการจัดหาแอปที่ดาวน์โหลดได้ ซึ่งสนับสนุนระบบกดเพื่อพูดบนแพลตฟอร์มมือถือจำนวนมาก ส่วนแอปพลิเคชันแบบบริการสื่อผ่านอินเทอร์เน็ต  ไม่ได้ขึ้นอยู่กับผู้ให้บริการหรือประเภทของเครือข่ายการสื่อสารที่เฉพาะเจาะจง และอาจช้ากว่าการใช้งานของผู้ให้บริการ
# จังหวัดอำนาจเจริญในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
การเลือกตั้งสมาชิกสภาผู้แทนราษฎรจังหวัดอำนาจเจริญ พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนข้อมูล สถิติ และผลการเลือกตั้งสมาชิกสภาผู้แทนราษฎร 2 กรกฎาคม พ.ศ. 2538. กรมการปกครอง กระทรวงมหาดไทย. 2538

การเลือกตั้งครั้งนี้เป็นการเลือกตั้งสมาชิกสภาผู้แทนราษฎรครั้งแรกของจังหวัดอำนาจเจริญ หลังจากแยกตัวออกจากจังหวัดอุบลราชธานี เมื่อ พ.ศ. 2536 แต่เดิมพื้นที่ของจังหวัดอำนาจเจริญคือเขตเลือกตั้งที่ 3 ของจังหวัดอุบลราชธานีในการเลือกตั้งเมื่อเดือนกันยายน พ.ศ. 2535 เขตเลือกตั้งที่ 3 นี้มีสมาชิกสภาผู้แทนราษฎรจำนวน 3 คน โดยการแยกตัวของจังหวัดอำนาจเจริญเกิดขึ้นในจังหวะเดียวกันกับการปรับจำนวนเก้าอี้ในเขตเลือกตั้ง ทำให้จำนวนสมาชิกสภาผู้แทนราษฎรจังหวัดอำนาจเจริญจึงลดลงเหลือ 2 คน

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยจังหวัดอำนาจเจริญ ทั้งจังหวัด
# แทจ็อนฮานาซิติเซน
แทจ็อนฮานาซิติเซน  เป็นทีมฟุตบอลอาชีพของประเทศเกาหลีใต้ ที่ตั้งอยู่ในแทจ็อน และแข่งในเคลีก 1 ซึ่งเป็นฟุตบอลระดับสูงสุดของเกาหลีใต้ โดยในช่วงเวลาของการก่อตั้งเมื่อ ค.ศ. 1997 แทจ็อนซิติเซนเป็นสโมสรชุมชนแห่งแรกในประเทศเกาหลีใต้ ที่ไม่ได้เป็นส่วนหนึ่งของบริษัทใด ๆ สโมสรเข้าสู่เคลีกเป็นครั้งแรกในฤดูกาล 1997 โดยจบในอันดับที่เจ็ด แม้ว่าจะมีงบประมาณจำกัด แต่ทีมแทจ็อนก็คว้าแชมป์โคเรียนเอฟเอคัพ กระนั้น ทีมนี้ยังไม่ประสบความสำเร็จอย่างยั่งยืนในเคลีก โดยยึดครองอันดับกลางและล่างของประวัติศาสตร์ในแต่ละฤดูกาล ครั้นเมื่อสิ้นสุดฤดูกาล 2013 ทีมแทจ็อนก็ตกชั้นไปเข้าร่วมเคลีกแชลเลนจ์ ซึ่งเป็นลีกระดับสอง

อนึ่ง เมื่อวันที่ 24 ธันวาคม ค.ศ. 2019 มูลนิธิสโมสรฟุตบอลฮานาไฟแนนเชียลกรุปได้ซื้อสิทธิในการดำเนินงานของสโมสรนี้ โดยเปลี่ยนชื่อสโมสรเป็นชื่อที่ปรากฏในปัจจุบัน
# จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดสงขลา พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอสทิงพระ, อำเภอระโนด, กิ่งอำเภอกระแสสินธุ์, กิ่งอำเภอควนเนียง และกิ่งอำเภอสิงหนคร

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหาดใหญ่, กิ่งอำเภอนาหม่อม และ กิ่งอำเภอบางกล่ำ

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสะเดา, อำเภอจะนะ, อำเภอนาทวี, อำเภอเทพา และอำเภอสะบ้าย้อย
# พริกแกง
thumb|พริกแกงไทย แดง, เขียว, และ เหลือง

พริกแกง เป็นส่วนผสมของส่วนประกอบต่าง ๆ ในลักษณะเป็น เครื่องแกง ที่ใช้ในการเตรียม แกง มีพริกแกงหลากหลายชนิดขึ้นอยู่กับภูมิภาคและในอาหารประเภทเดียวกัน

พริกแกงเชื่อว่าถูกนำเข้าสู่อาหารเอเชียตะวันออกเฉียงใต้ โดยเส้นทางการค้ากับอินเดียตอนใต้ ผ่านครัวของราชสำนักที่ได้รับอิทธิพลจากอินเดีย ในเอเชียตะวันออกเฉียงใต้ พริกแกงถูกปรับให้เข้ากับรสนิยมท้องถิ่น รวมถึงเครื่องเทศและสมุนไพรที่มีอยู่ ในอาหารพม่ามีการเติม ขมิ้น, กระเทียม, ขิง, และ หอมใหญ่ ลงในส่วนผสมของพริกแกง รวมทั้งชวาการเตรียมพริกแกงก็ได้รับมาจากอินเดีย เข้าสู่อาหารราชสำนักของเขมร จากนั้นเข้าสู่ครัวราชสำนักกรุงศรีอยุธยา ที่ซึ่ง ขมิ้น ถูกแทนที่ด้วย กระวาน และ มะขาม ในอาหารกัมพูชาและไทยมีการเติม ตะไคร้ และ ข่า ลงในส่วนผสม ในอาหารมาเลเซีย ใช้ ใบมะกรูด มากขึ้น ในขณะที่อาหารเวียดนาม เติม โป๊ยกั๊ก มากขึ้น อาหารมาเลเซียและอินโดนีเซีย ใช้ อบเชย (หรืออบเชยจีน), กานพลู และ จันทน์เทศ เป็นต้น
# แอลเอนัวร์
แอลเอนัวร์  เป็นวิดีโอเกมแนวแอ็กชันผจญภัยที่พัฒนาโดยทีมบอนได และจัดจำหน่ายโดยร็อกสตาร์เกมส์ในปี 2011 ตัวเกมเซ็ตฉากในปี 1947 ในนครลอสแอนเจลิส โดยติดตามการไต่ขึ้นของนักสืบนามโคล เฟลป์ส ในตำแหน่งกรมตำรวจลอสแอนเจลิส ในขณะที่เขาไขคดีต่าง ๆ ในแผนกต่าง ๆ เมื่อเขาได้รับมอบหมายให้สืบสวนวงกระจายมอร์ฟีนที่เกี่ยวข้องกับอดีตเพื่อนร่วมทีมหลายคนจากสงครามโลกครั้งที่สอง เฟลป์สพบว่าทั้งชีวิตส่วนตัวและอาชีพการงานของเขาตกอยู่ในความสับสน และต้องร่วมมือกับแจ็ค เคลโซ อดีตเพื่อนที่ห่างเหินอย่างไม่เต็มใจ ในขณะที่พวกเขาค้นพบแผนการสมคบคิดครั้งสำคัญที่เกี่ยวข้องกับบุคคลสำคัญในลอสแอนเจลิส

ตัวเกมเล่นจากมุมมองบุคคลที่สาม ผู้เล่นสามารถท่องไปในแผนที่โอเพนเวิร์ดแบบอินเทอร์แอคทีฟได้อย่างอิสระ โดยเฉพาะในยานพาหนะหรือด้วยการเดินเท้า เมื่อเกมดำเนินไป ผู้เล่นจะต้องผ่านการเป็นเจ้าหน้าที่แผนกในกรมตำรวจหลายแห่ง ได้แก่ สายตรวจ จราจร ฆาตกรรม หน่วยจารชน และลอบวางเพลิง เนื้อเรื่องแบ่งออกเป็น "คดี" หลายคดี ในระหว่างนี้ผู้เล่นจะต้องสืบสวนสถานที่เกิดเหตุเพื่อหาเบาะแส ติดตามเบาะแส และซักถามผู้ต้องสงสัยและพยาน ความสำเร็จของผู้เล่นในกิจกรรมเหล่านี้จะส่งผลต่อการเปิดเผยเรื่องราวของแต่ละคดีและคะแนนโดยรวม ตัวเกมมีฉากแอ็คชั่นที่รวดเร็ว รวมถึงการไล่ล่า การต่อสู้ และดวลปืน นอกจากการทำคดี ผู้เล่นสามารถเลือกก่ออาชญากรรมบนท้องถนนและรวบรวมไอเท็มที่พบได้ตลอดโลกของเกม

การพัฒนาเกม แอลเอนัวร์ เริ่มต้นหลังจากการก่อตั้งทีมบอนไดในปี 2004 และได้รับความช่วยเหลือจากสตูดิโอร็อกสตาร์หลายแห่งทั่วโลก แอลเอนัวร์ ใช้เทคโนโลยีจับภาพเคลื่อนไหวโมชันสแกนที่เป็นเอกสิทธิ์ ซึ่งจับการแสดงออกทางสีหน้าของนักแสดงจากทุกมุม ส่งผลให้ใบหน้ามนุษย์จำลองขึ้นอย่างสมจริงซึ่งจำเป็นสำหรับการสอบสวนในเกม ทีมพัฒนาได้ทำการวิจัยภาคสนามในลอสแอนเจลิสในฐานะส่วนหนึ่งของการวิจัยเกี่ยวกับโอเพนเวิร์ด ตัวเกมมีดนตรีประกอบดั้งเดิมที่ได้รับแรงบันดาลใจจากภาพยนตร์ในช่วงคริสต์ทศวรรษ 1940 และมีเพลงลิขสิทธิ์จากยุคนั้น ตัวเกมล่าช้าหลายครั้งจากการพัฒนาเป็นเวลา 7 ปี ซึ่งรวมถึงการเปลี่ยนแปลงผู้จัดจำหน่ายและแพลตฟอร์ม เวลาทำงานและรูปแบบการบริหารของสตูดิโอได้รับการร้องเรียนจากสาธารณชนและจากทีมงาน และทีมทีมบอนไดก็ปิดตัวลงไม่นานหลังจากเกมเปิดตัวครั้งแรก

แอลเอนัวร์ เป็นวิดีโอเกมเกมแรกที่ได้รับเกียรติจากการคัดเลือกอย่างเป็นทางการในเทศกาลภาพยนตร์ทริเบกา ตัวเกมวางจำหน่ายสำหรับเพลย์สเตชัน 3 และ เอกซ์บอกซ์ 360 ในเดือนพฤษภาคม 2011 และสำหรับไมโครซอฟท์ วินโดวส์ ในเดือนพฤศจิกายน เวอร์ชันปรับปรุงได้วางจำหน่ายสำหรับนินเท็นโด สวิตช์ เพลย์สเตชัน 4 และ เอกซ์บอกซ์วัน ในเดือนพฤศจิกายน 2017 ตัวเกมได้รับกระแสวิจารณ์ในเชิงบวกจากนักวิจารณ์ โดยได้รับคำชมจากแอนิเมชันบนใบหน้า การเล่าเรื่อง ตัวละคร การแสดง ดนตรี การออกแบบโลก และการเล่นเกมสอบสวน แม้ว่าการตอบสนองต่อกลไกการยิงและการขับขี่จะได้รับกระแสวิจารณ์ผสมกันก็ตาม ตัวเกมทำยอดขาย 4 ล้านชุดในเดือนแรกที่วางจำหน่ายและ 7.5 ล้านชุดภายในเดือนกันยายน 2017 และได้รับการเสนอชื่อเข้าชิงสิ้นปีหลายครั้งจากสื่อสิ่งพิมพ์เกี่ยวกับวิดีโอเกม เกม แอลเอนัวร์: เดอะวีอาร์เคสไฟล์ ซึ่งเป็นชุดย่อยของคดีที่สามารถเล่นได้ในความเป็นจริงเสมือน วางจำหน่ายในเดือนธันวาคม 2017

 หมายเหตุ
# ปุ่มวิทยุ
ปุ่มวิทยุ  หรือ ปุ่มตัวเลือก  เป็นองค์ประกอบอย่างหนึ่งในส่วนต่อประสานกราฟิกกับผู้ใช้ สำหรับให้ผู้ใช้เลือกแค่เพียงตัวเลือกเดียว จากตัวเลือกที่มีอยู่ทั้งหมดในกลุ่มหนึ่งซึ่งตัวเลือกในกลุ่มนั้นไม่สามารถเลือกได้พร้อมกันหลายตัว ซึ่งแตกต่างจากกล่องเลือกโดยที่กล่องเลือกนั้นผู้ใช้สามารถเลือกตัวเลือกที่ต้องการได้พร้อมกันมากกว่าหนึ่งตัวโดยไม่จำเป็นว่าจะต้องเลือกเพียงแค่ตัวเดียว

ปุ่มวิทยุจะอยู่ติด ๆ กันเป็นกลุ่มเหมือนปุ่มบนเครื่องวิทยุ โดยในกลุ่มจะมีตัวเลือกตั้งแต่สองตัวขึ้นไป และอาจแสดงผลทางหน้าจอในรูปแบบต่าง ๆ เช่น เป็นช่องวงกลมซึ่งประกอบด้วยช่องสีขาวซึ่งหมายถึงตัวเลือกที่ไม่ได้เลือก กับจุดสำหรับตัวเลือกที่ทำการเลือก ตามด้วยชื่อปุ่มที่สื่อถึงตัวเลือกของแต่ละปุ่ม โดยแต่ละตัวเลือกจะไม่สามารถเลือกพร้อมกันได้ กล่าวคือหากผู้ใช้เลือกตัวเลือกในปุ่มวิทยุ ก็จะยกเลิกการเลือกปุ่มใด ๆ ที่เลือกไปก่อนหน้านี้ ซึ่งหมายความว่าสามารถเลือกได้เพียงตัวเลือกเดียวเท่านั้น การเลือกตัวเลือกในปุ่มวิทยุทำได้โดยการคลิกเมาส์หรือสัมผัสหน้าจอที่บริเวณปุ่มตัวเลือกหรือชื่อตัวเลือก หรืออาจใช้ปุ่มลัดบนแป้นพิมพ์ก็ได้
# แคร์รอตแผ่น
แคร์รอตแผ่น คือแคร์รอตที่นำไปทอด หรือทำให้แห้ง ผู้ผลิตแคร์รอตบางรายอาจเรียกแคร์รอตหั่นเป็นแผ่นบรรจุถุงว่าแคร์รอตแผ่น มักเรียกแคร์รอตแผ่นที่นำไปทอดว่าแคร์รอตฟรายส์ โดยเฉพาะอย่างยิ่งเมื่อแผ่นแคร์รอตเป็นรูปเฟรนช์ฟรายส์ แคร์รอตแผ่นทอดกรอบมีปริมาณน้ำมัน 35–40%

แคร์รอตแผ่นถือเป็นทางเลือกเพื่อสุขภาพหนึ่งสำหรับมันฝรั่งแผ่น เนื่องจากอาหารทั้งสองมีลักษณะและการบริโภคที่คล้ายคลึงกัน

แคร์รอตแผ่นอาจกลายมาเป็นอาหารที่มีความสำคัญอย่างมากในประเทศกำลังพัฒนาบางประเทศ นักวิทยาศาสตร์จากมหาวิทยาลัยเนบราสกา อะห์มัด สุลัยมานและจูดี ดริสเกลล์ได้ศึกษาค้นคว้าแคร์รอตแผ่นสูตรต่าง ๆ ด้วยเชื่อว่าแคร์รอตแผ่นอาจช่วยต่อสู้กับปัญหาการขาดวิตามินในเด็กที่เติบโตมาในสภาวะแวดล้อมยากแค้นได้
# เค้กบีตรูต
เค้กบีตรูต คือเค้กที่มีบีตรูตบดผสมอยู่ในแป้งเหลว บางครั้งมีการใช้น้ำบีตรูตเพื่อแต่งสีแดงในเค้กเรดเวลเวต รูปแบบหนึ่งของเค้กบีตรูตคือเค้กช็อกโกแลตบีตรูต ซึ่งเป็นการผสมผสานความชุ่มชื้นของบีตรูตเข้ากับรสชาติเข้มข้นของช็อกโกแลต

ในเชิงพาณิชย์ มีการผลิตเค้กชนิดนี้โดยใช้ผงบีตรูตเป็นส่วนผสม มีวัตถุประสงค์เพื่อเพิ่มคุณค่าทางโภชนาการให้แก่ตัวเค้กSrivastava, S., & Singh, K. (2018). Nutritional Differences found in two values added baked products of beetroot (Beta vulgaris). International Journal of Science, Engineering and Management, 3 (4), 209-212. นอกจากนี้ การเติมบีตรูตลงในเค้กชนิดอื่น ๆ ยังช่วยเพิ่มความคงตัวต่อออกซิเดชันและยืดอายุการเก็บรักษาได้อีกด้วย
# ลาก่อนชีวิตมังกร สวัสดีชีวิตมนุษย์
ลาก่อนชีวิตมังกร สวัสดีชีวิตมนุษย์  เป็นซีรีส์ ไลต์โนเวล ของญี่ปุ่นที่เขียนโดย ฮิโรอากิ นางาชิมะ และวาดภาพประกอบโดย คิสุเกะ อิจิมารุ เริ่มตีพิมพ์ทางออนไลน์ในเดือนมกราคม พ.ศ. 2556 บนเว็บไซต์เผยแพร่นิยายที่สร้างโดยผู้ใช้ โชเซ็ตสึกะ นิ นาโร และย้ายไปที่เว็บไซต์ อัลฟ่าโพลิส ในเดือนสิงหาคม พ.ศ. 2559 นอกจากนี้ยังได้รับการตีพิมพ์โดย อัลฟ่าโพลิส ซึ่งได้ตีพิมพ์เล่มออกมาแล้ว 24 เล่มตั้งแต่เดือนเมษายน พ.ศ. 2558 การดัดแปลงเป็น มังงะ พร้อมภาพประกอบโดย คุโรโนะ ได้เริ่มตีพิมพ์ทางออนไลน์ผ่านเว็บไซต์มังงะของ อัลฟ่าโพลิส ตั้งแต่เดือนธันวาคม พ.ศ. 2558 และได้ถูกรวบรวมเป็น ทังโกบง 12 เล่ม มังงะนี้ได้รับการตีพิมพ์ในรูปแบบดิจิทัลภาษาอังกฤษผ่าน อัลฟ่า มังงะ การดัดแปลงเป็นซีรีส์อนิเมะทางโทรทัศน์ผลิตโดย ซินเนอร์จีเอสพี และ Vega Entertainment เริ่มออกอากาศในเดือนตุลาคม พ.ศ. 2567

 ตัวละคร 
 
 
 
 
 
 
 
 

 สื่อต่าง ๆ 
 ไลต์โนเวล 

 มังงะ 

 อนิเมะ 
การดัดแปลงเป็นซีรีส์ อนิเมะ ทางโทรทัศน์ได้ประกาศเมื่อวันที่ 15 มีนาคม พ.ศ. 2567 ซีรีส์นี้ผลิตโดย SynergySP และ Vega Entertainment กำกับโดย เคนอิจิ นิชิดะ เขียนบทโดย นาโอคัตสึ สึดะ ออกแบบตัวละครโดย โนโซมิ คาวาชิเกะ และประพันธ์ดนตรีโดย ฮานาเอะ นากามูระ มีกำหนดฉายรอบปฐมทัศน์ทาง TBS ในเดือนตุลาคม พ.ศ. 2567
# วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น
วันแห่งความหลากหลายทางวัฒนธรรมโลกเพื่อการพัฒนาและแลกเปลี่ยนความคิดเห็น  เรียกอย่างย่อคือ "วันวัฒนธรรมสากล" หรือ World Day for Cultural Diversity โดยองค์การการศึกษา วิทยาศาสตร์ และวัฒนธรรมแห่งสหประชาชาติ หรือ UNESCO ได้กำหนดให้วันที่ 21 พฤษภาคม ของทุกปี เป็นวันวัฒนธรรมสากล เพื่อให้ทุกคนได้เห็นความสำคัญของความหลากหลายทางวัฒนธรรม หรือการสื่อสาร และเรียนรู้ที่จะอยู่ร่วมกันได้โดยปราศจากความขัดแย้งWorld Day for Cultural Diversity for Dialogue and Development, 21 May www.un.org)
# ธงเอโรแมนติก
ธงเอโรแมนติก  เป็นธงไพรด์ที่แสดงถึงเอโรแมนติก บุคคลที่เป็นเอโรแมนติก และชุมชนเอโรแมนติก ธงออกแบบโดยคาเมรอน วิมซี (Cameron Whimsy) ในปี ค.ศ. 2014

 ประวัติและการออกแบบ 
ธงเอโรแมนติกแบบแรกที่เป็นที่รู้จักประกอบด้วยแถบ 4 แถบ มีสีเขียนที่ใช้แทนเอโรแมนติก สีเหลืองที่ใช้แทนมิตรภาพ สีส้มที่ใช้แทนสเปกตรัมระหว่างโรแมนติกและเอโรแมนติก และสีดำที่ใช้แทนอัลโลโรแมนติก ไม่ทราบที่มาของธงนี้

หลังจากมีการอภิปรายบนแพลตฟอร์มสื่อสังคมทัมเบลอร์เกี่ยวกับธงแบบแรกนี้ คาเมรอน วิมซีได้ออกแบบธงใหม่ในเดือมกุมภาพันธ์ ค.ศ. 2014 โดยมีแถบ 5 แถบ โดยให้เหตุผลว่าแถบของธงดั้งเดิมยังมีความหมายไม่ครอบคลุม ธงแบบใหม่มีแถบแนวนอน 5 แถบที่มีขนาดเท่ากัน สีของแถบคือสีเขียวเข้ม เขียวอ่อน เหลือง เทา และดำ และความหมายที่อธิบายไว้ได้แสดงถึงผู้คนของทั้งสเปกตรัมของเอโรแมนติก

หลังจากธงแบบนี้ วิมซีได้ออกแบบธงใหม่อีกเล็กน้อยอีกครั้งในเดือนพฤศจิกายน ค.ศ. 2014 ให้เป็นรูปแบบปัจจุบันที่ได้รับการนำมาใช้โดยชุมชนเอโรแมนตกอย่างกว้างขวางตั้งแต่นั้นมา ธงมีแถบแนวนอน 5 แถบที่มีขนาดเท่ากัน สีหลักคือสีเขียวซึ่งเป็นสีที่ตรงกันข้ามกับสีแดง (ที่มักเกี่ยวข้องกับความรักเชิงโรแมนติก) สีเขียวสองระดับคล้ำสีแสดงถึงสเปกตรัมของเอโรแมนติก สีขาวแสดงถึงรักบริสุทธิ์และมิตรภาพ สีเทาและสีดำแสดงถึงส่วนอื่น ๆ ของสเปกตรัมเพศวิถี
# 9,999,999 เทียร์ส
9,999,999 เทียร์ส  เป็นซิงเกิลฮิตในปี 1976 ของดิกกี ลี เพลงนี้แต่งและบันทึกเสียงโดยแรซซี เบลีย์ ศิลปินเพลงคันทรีชาวอเมริกันเป็นคนแรกRazzy Bailey - 9,999,999 Tears เดิมเพลงนี้มีชื่อว่า "9,999,999 เยียร์ส" วางจำหน่ายเป็นซิงเกิลเดี่ยวในปี 1966 แต่ไม่ประสบความสำเร็จจนติดชาร์ตเพลง

 การนำไปร้องใหม่ 
ดิกกี ลี คัฟเวอร์เพลง "9,999,999 เทียร์ส" ในปี 1976 เป็นซิงเกิลที่ 3 และซิงเกิลสุดท้ายจากอัลบั้ม Angels, Roses and Rain ที่วางแผงในเดือนพฤศจิกายน เพลงนี้ติดชาร์ตอันดับ 3 ของ Billboard Hot Country Singles และชาร์ต RPM Country Tracks ของแคนาดา นอกจากนี้ยังได้รับความนิยมบนชาร์ตเพลงป็อปของทั้ง 2 ประเทศ

นอกจากนี้ ยังมีการนำทำนองเพลงดังกล่าวไปใช้ในเพลง "เก้าล้านหยดน้ำตา" ขับร้องโดย ดอน สอนระเบียบ

 เก้าล้านหยดน้ำตา 
ในประเทศไทย ครูเพลงชื่อดังอย่างครูจงรัก จันทร์คณา ได้นำทำนองเพลงนี้มาใส่เนื้อไทยใช้ชื่อว่า เก้าล้านหยดน้ำตา และให้ดอน สอนระเบียบเป็นผู้ขับร้อง จัดจำหน่ายโดยห้างแผ่นเสียงเมโทร ปรากฏว่าประสบความสำเร็จถึงขั้นที่ วรชัย ธรรมสังคีติ เจ้าของห้างแผ่นเสียงเมโทรได้ต่อยอดโดยนำไปสร้างเป็นภาพยนตร์ชื่อเดียวกันก็ประสบความสำเร็จทำรายได้หลักล้านบาทเมื่อปี 2520

ภาพยนตร์ "เก้าล้านหยดน้ำตา" เข้าฉายครั้งแรกเมื่อวันที่ 18 พฤศจิกายน พ.ศ. 2520 ที่โรงภาพยนตร์เพชรรามา ย่านประตูน้ำ กำกับโดย สายยนต์ ศรีสวัสดิ์ นำแสดงโดย สรพงศ์ ชาตรี, เนาวรัตน์ ยุกตะนันท์, เศรษฐา ศิระฉายา และดอน สอนระเบียบ ร่วมด้วย เดือนเต็ม สาลิตุล, ดวงชีวัน โกมลเสน และบัดดี้ จาติกรัตน์
# จังหวัดสงขลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
การเลือกตั้งสมาชิกสภาผู้แทนราษฎรจังหวัดสงขลา พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 7 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2526 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2 และ 3)รายงานวิจัยการเลือกตั้งสมาชิกสภาผู้แทนราษฎร พ.ศ. 2529. กรมการปกครอง กระทรวงมหาดไทย. 2530

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสงขลา, อำเภอรัตภูมิ, อำเภอสทิงพระ, อำเภอระโนด, กิ่งอำเภอกระแสสินธุ์ และกิ่งอำเภอควนเนียง

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอหาดใหญ่, กิ่งอำเภอนาหม่อม และ กิ่งอำเภอบางกล่ำ

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสะเดา, อำเภอจะนะ, อำเภอนาทวี, อำเภอเทพา และอำเภอสะบ้าย้อย
# ริกะ นากาอิ
ริกะ นากาอิ (, เกิดเมื่อวันที่ 23 สิงหาคม พ.ศ. 2540) ที่เมืองโทยามะ, จังหวัดโทยามะ, ญี่ปุ่น เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 1 ของเอ็นจีทีโฟร์ตีเอตNGT48・中井りか、太田プロダクションへの所属をサプライズ発表！「みなさんがいてくれたからこその大きなチャンス。これをしっかり受け止めたい。」 - ACTRESS PRESS 2017-11-18

 ชีวิตและอาชีพการงาน 
นากาอิ เติบโตขึ้นมาในโทยามะ มีแรงบันดาลใจที่จะมีชื่อเสียงตั้งแต่เธออยู่ชั้นประถมศึกษา ด้วยอิทธิพลจาก เอเคบีโฟร์ตีเอต ตอนที่เธอยังเด็ก เธอได้เข้าและผ่านการออดิชั่น เอ็นจีทีโฟร์ตีเอต สำหรับสมาชิกรุ่นที่ 1 ในปี พ.ศ. 2558 ในช่วงชั้นมัธยมศึกษาปีที่ 3

ในปี พ.ศ. 2559 เธอถูกจัดให้อยู่ในทีม NIII พร้อมด้วยสมาชิกอีก 15 คน และแสดงในงานเปิดตัว เอ็นจีทีโฟร์ตีเอต อย่างยิ่งใหญ่ ในปี พ.ศ. 2560 เธอเซ็นสัญญากับ Ohta Production จากเอเจนซี่เดิมของเธอบริษัท AKS และได้ออกรายการโทรทัศน์ต่าง ๆ ตามมา แม้กระทั่งการแสดงคอนเสิร์ตเดี่ยววันเดียวในปี พ.ศ. 2561 อีกด้วย

เธอสำเร็จการศึกษาจาก เอ็นจีทีโฟร์ตีเอต เมื่อวันที่ 31 สิงหาคม พ.ศ. 2566

เมื่อวันที่ 31 มีนาคม พ.ศ. 2567 เธอประกาศแต่งงานกับคนที่ไม่ใช่คนดัง

 สื่อ 
 โทรทัศน์ 
 รายการวาไรตี้ 
  (ฟูจิเทเลวิชัน, ตุลาคม พ.ศ. 2560 – มีนาคม พ.ศ. 2562) 
  (ทีวีอาซาฮิคอร์เปอร์เรชัน, ตุลาคม พ.ศ. 2560 – ธันวาคม พ.ศ. 2561) - Assistant MC
  (ทีวีโตเกียว, เมษายน พ.ศ. 2561 – มีนาคม พ.ศ. 2563
) - Assistant MC
  (ทีวีอาซาฮี กุมภาพันธ์ พ.ศ. 2562–กันยายน พ.ศ. 2563) - MC
 , (ฟูจิเทเลวิชัน เมษายน พ.ศ. 2562–มีนาคม พ.ศ. 2563) - MC alongside Kazutoyo Koyabu
# บารีโกต
บารีโกต  เป็นเมืองในบริเวณตอนกลางของแม่น้ำสวาตในแคว้นไคเบอร์ปัคตูนควา ประเทศปากีสถาน ตั้งอยู่ห่างจากมีนโกรากับบุตการาสถูปประมาณ ป้ายถนน และเป็นเมืองทางเข้าหุบเขาสวาตตอนกลางที่มีประชากรประมาณ 25,000 คน
บารีโกตเป็นที่ตั้งของป้อมปราการโบราณที่อะเล็กซานเดอร์มหาราชเข้ายึดได้ป้ายในแหล่งโบราณคดี โดยซากยุคทองแดงมีอายุถึง Olivieri, Luca M., 2012. "When and why the ancient town of Barikot was abandoned?: A preliminary note based on the last archaeological data", in Pakistan Heritage 4, Table 1, and p. 111. และเมืองสมัยประวัติศาสตร์ตอนต้นสืบถึง Olivieri, Luca M., Michele Minardi, and Massimo Vidale, (2022). "A Note on the Discovery of a Prehistoric Maskoid on the Barikot Top-Hill (Bir-kot-ghwandai, Swat)", in: Ancient Pakistan, Vol. XXXIII, 2022, p. 72, Table 1.Olivieri, Luca Maria, & Anna Filigenzi, 2018."On Gandharan sculptural production from Swat: Recent archaeological and chronological data", in W. Rienjang and P. Stewart (eds.), Problems of Chronology in Gandharan Art: Proceedings of the First International Workshop of the Gandhara Connections Project, p. 71. 
คณะโบราณคดีอิตาลี (Italian Archaeological Mission, ภายหลังเปลี่ยนชื่อเป็น ISMEO) ก่อตั้งโดยจูเซปเป ตุตชี ขุดค้นซากเมืองโบราณ Bazira ใต้บารีโกตตั้งแต่ ค.ศ. 1984